Κομητεία Κάλχουν (Φλόριντα)

Η Κομητεία Κάλχουν () είναι κομητεία στην πολιτεία της Φλόριντα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 13.648,  καθιστώντας την την πέμπτη κομητεία με τον λιγότερο πληθυσμό στη Φλόριντα. Η διοικητική πρωτεύουσα (έδρα) είναι το Μπλουμστόουν. Η κομητεία δημιουργήθηκε το 1838. Πήρε το όνομά της προς τιμήν του Τζον Κάλχουν (1782–1850), γερουσιαστή των ΗΠΑ από την Νότια Καρολίνα, που υπηρέτησε ως 7ος Αντιπρόεδρος των ΗΠΑ (1825 - 1832). υπό τους Τζον Κουίνσι Άνταμς και Άντριου Τζάκσον. Η κομητεία βρισκόταν αρχικά μεταξύ του κόλπου του 
Σαιντ Τζόζεφ και του ποταμού Απαλατσικόλα, με έδρα το Σαιντ Τζόζεφ (που εγκαταλείφθηκε το 1844 λόγω επιδημίας κίτρινου πυρετού και τυφώνων). 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 574 τετραγωνικά μίλια (1.490 τ.χλμ), εκ των οποίων 567 τετραγωνικά μίλια (1.470 τ.χλμ) είναι στεριά και 7,0 τετραγωνικά μίλια (18 τ.χλμ) καλύπτονται από ύδατα (λίμνες, ποτάμια).

 Παραπομπές 

Κατηγορία:Κομητείες της Φλόριντα